Finansiering van boerdery om te begin | Landbou
Landbou / Vraag / Finansiering van boerdery om te begin
Finansies Finansiering van boerdery om te begin
Graag wil ek meer uitvind of inligting hê rakende boerderyfinansiering vir iemand wat van die grond af wil begin boer. Ek praat nou van finansiering vir 'n intensiewe skaapboerdery 1. Plaas koop of huur 2. Infrastruktuur 3. Vaste Bates (Feedgrow-kas) 4. Bedryfsbates (teelvee) 5. Bedryfsbates (voervee) Watter instansies kan my help en wat sal die termyne wees vir elk van die punte waarvoor 'n lening aangegaan moet word? Antwoord
1) Landbank of termynlenings van tot 10 jaar by handelsbanke. Geen lenings om vir grondhuur te betaal nie.
2) Bitter min lenings beskikbaar net vir infrastruktuur tensy jy dit by plaaskoop kan insluit.
3) Los bates (Voerboer, trekkers, ens) huurkope by banke.
4) Slegs Landbank gee suiwer veelenings vir teelvee.
5) Oortrokke bankrekening by handelsbanke.
Die twee hoof-oorwegings vir banke vir enige van bogenoemde lenings is eerstens sekuriteit en tweedens terugbetaalvermoë. Jy gaan nêrens ‘n 100% lening vir al die bates kry om ‘n boerdery “van die grond af” te begin nie. Jy sal ‘n gedeelte self moet kan voorsien, hetsy in kontant of dan ander bates wat reeds afbetaal is, as sekuriteit te gee.